次韵蘇子瞻學士臘日遊西湖
作者：蘇頌
朝代：宋

paragraphs: 臘日不飲獨遊湖，如此清尚他人無。
唱酬佳句如連珠，况復同好相應呼。
君嘗聽事嗟罪孥，雖在樂國猶寡娛。
是社稷臣魯顓臾，直道自任心不紆。
最愛靈山之僧廬，彼二惠者清名孤。
案上梵夾床龍鬚，爐銷都梁饌伊蒲。
潔行自欲敦薄夫，長吟擁褐忘昕晡。
坐客不設氈氍毹，對鏡如看方輿圖。
君懷經濟才有餘，名聲妖孽懲顔蘧。
且來山林尋遁逋，更玩四營兼參摹。